               EUROOPA KOMISJON
            Brüssel,7.9.2015
            COM(2015) 424 final
            2015/0189(NLE)
            Ettepanek:
            NÕUKOGU OTSUS
            Euroopa Liidu ja Bangladeshi Rahvavabariigi valitsuse vahelise teatavaid lennundusküsimusi käsitleva lepingu liidu nimel allkirjastamise ja ajutise kohaldamise kohta

               SELETUSKIRI

               1.ETTEPANEKU TAUST

               •
                     Ettepaneku põhjused ja eesmärgid

               Pärast Euroopa Kohtu otsuseid avatud lennunduspiirkonna lepingutega seotud kohtuasjades volitas nõukogu 5. juunil 2003 komisjoni alustama kolmandate riikidega läbirääkimisi kehtivate lepingute teatavate sätete asendamiseks Euroopa Liidu tasandil sõlmitava lepinguga (nn horisontaalsed volitused). Selliste lepingute eesmärk on anda kõikidele Euroopa Liidu lennuettevõtjatele mittediskrimineeriv juurdepääs Euroopa Liidu ja kolmandate riikide vahelistele lennuliinidele ning viia liikmesriikide ja kolmandate riikide vahelised kahepoolsed lennunduslepingud vastavusse liidu õigusega.

               •
                     Üldine taust

               Rahvusvahelisi lennundussuhteid liikmesriikide ja kolmandate riikide vahel on tavapäraselt reguleeritud liikmesriikide ja kolmandate riikide vaheliste kahepoolsete lennunduslepingute, nende lisade ja muude seonduvate kahe- või mitmepoolsete kokkulepetega.

               Liikmesriikide kahepoolsete lennunduslepingute tavapärased määramissätted on vastuolus liidu õigusega. Need võimaldavad kolmandal riigil keelduda tegevus- või muude lubade andmisest liikmesriigi määratud lennuettevõtjale, kes ei kuulu olulisel määral kõnealuse liikmesriigi või selle kodanike omandusse ega tegeliku kontrolli alla, samuti sellised tegevus- või muud load tühistada või peatada. On leitud, et sellega diskrimineeritakse ELi lennuettevõtjaid, kes on asutatud ühe liikmesriigi territooriumil, kuid kuuluvad mõne teise liikmesriigi kodanike omandusse ning on nende kontrolli all. See on vastuolus Euroopa Liidu toimimise lepingu artikliga 49, millega tagatakse asutamisvabadust kasutanud liikmesriikide kodanikele asukohaliikmesriigis selle liikmesriigi kodanikega samaväärne kohtlemine.

               •
                     Ettepaneku valdkonnas kehtivad õigusnormid

               Lepingu sätetega asendatakse või täiendatakse liikmesriikide ja Bangladeshi Rahvavabariigi vahelise kaheksa kahepoolse lennunduslepingu kehtivaid sätteid.

               •
                     Kooskõla Euroopa Liidu muude tegevuspõhimõtete ja eesmärkidega

               Lepingu ülesanne on täita liidu lennundusalase välispoliitika põhieesmärk ning viia kehtivad kahepoolsed lennunduslepingud kooskõlla liidu õigusega.

               2.KONSULTEERIMINE HUVITATUD ISIKUTEGA

               Konsultatsioonimeetodid, peamised sihtvaldkonnad ja vastajate üldiseloomustus

               Vastavalt Euroopa Liidu toimimise lepingu artikli 218 lõikele 4 pidas komisjon läbirääkimisi koostöös erikomiteega. Läbirääkimiste käigus konsulteeriti ka lennundussektoriga.

               Vastuste kokkuvõte ja nende arvessevõtmine

               Konsulteerimise käigus tehtud märkusi on arvesse võetud. Asjaomased liikmesriigid on kontrollinud kahepoolsetele lennunduslepingutele viitamise täpsust. Lennundussektor rõhutas, kuivõrd tähtis on kindel õiguslik alus nende äritegevuse seisukohalt.

               3.ETTEPANEKU ÕIGUSLIK KÜLG

               •
                     Kavandatud meetmete kokkuvõte

               Komisjon on pidanud horisontaalsete volituste lisas sätestatud menetluste ja suuniste kohaselt Bangladeshi Rahvavabariigiga läbirääkimisi, et sõlmida leping, millega asendatakse liikmesriikide ja Bangladeshi Rahvavabariigi vaheliste kehtivate kahepoolsete lennunduslepingute teatavad sätted. Lepingu artikliga 2 asendatakse tavapärased määramissätted ELi määramissättega, mis võimaldab kõigil ELi lennuettevõtjatel asutamisõigust kasutada. Artikli 5 kohaselt lahendatakse võimalikud vastuolud liidu konkurentsieeskirjadega.

               Kuna lepingu üle peetavad läbirääkimised on edukalt lõpule jõudnud, tuleks leping Euroopa Liidu nimel allkirjastada. Käesolevaga esitatakse asjakohase otsuse ettepanek.

               Lisaks tehakse ettepanek, et lepingut kohaldatakse ajutiselt alates selle allkirjastamise kuupäevast selle tagamiseks, et liikmesriikide ja Bangladeshi Rahvavabariigi vahelisi kahepoolseid lennunduslepinguid hakatakse ilma edasiste viivitusteta kohaldama kooskõlas liidu õigusega. Ajutine kohaldamine on oluline, kuna kogemused näitavad, et selliste lepingute ratifitseerimise menetlus võib olla aeganõudev.

               •
                     Õiguslik alus

               Euroopa Liidu toimimise lepingu artikli 100 lõige 2 ja artikli 218 lõige 5.

               •
                     Vahendi valik

               Liidu ja Bangladeshi Rahvavabariigi vaheline leping on kõige tõhusam vahend liikmesriikide ja Bangladeshi Rahvavabariigi vaheliste kõikide kehtivate kahepoolsete lennunduslepingute kooskõlla viimiseks liidu õigusega.

               4.MÕJU EELARVELE

               Ettepanek ei mõjuta liidu eelarvet.

               2015/0189 (NLE)

               Ettepanek:

               NÕUKOGU OTSUS

               Euroopa Liidu ja Bangladeshi Rahvavabariigi valitsuse vahelise teatavaid lennundusküsimusi käsitleva lepingu liidu nimel allkirjastamise ja ajutise kohaldamise kohta

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5,

               võttes arvesse Euroopa Komisjoni ettepanekut

               ning arvestades järgmist:

               (1)Nõukogu volitas 5. juuni 2003. aasta otsusega komisjoni alustama kolmandate riikidega läbirääkimisi kehtivate kahepoolsete lepingute teatavate sätete asendamiseks liidu tasandi lepinguga.

               (2)Sellest tulenevalt on komisjon pidanud liidu nimel Bangladeshi Rahvavabariigiga läbirääkimisi teatavaid lennundusküsimusi käsitleva lepingu (edaspidi „leping”) sõlmimiseks. Läbirääkimised viidi 27. veebruaril 2015 lepingu parafeerimisega edukalt lõpule.

               (3)Lepingu eesmärk on viia liikmesriikide ja Bangladeshi Rahvavabariigi vahel sõlmitud kaheksa kahepoolset lennunduslepingut kooskõlla liidu õigusega.

               (4)Seetõttu tuleks leping Euroopa Liidu nimel allkirjastada tingimusel, et see sõlmitakse mõnel hilisemal kuupäeval.

               (5)Selleks et tagada võimalikult kiiresti juurdepääs kõnealuse lepinguga kaasnevatele eelistele, tuleks lepingut kohaldada ajutiselt,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu ja Bangladeshi Rahvavabariigi valitsuse vahelise teatavaid lennundusküsimusi käsitleva lepingu (edaspidi „leping”) allkirjastamine kiidetakse liidu nimel heaks tingimusel, et kõnealune leping sõlmitakse.

               Lepingu tekst on lisatud käesolevale otsusele.

               Artikkel 2

               Nõukogu peasekretariaat annab lepingu läbirääkija poolt nimetatud isiku(te)le täisvolituse lepingu allkirjastamiseks tingimusel, et kõnealune leping sõlmitakse.

               Artikkel 3

               Kuni lepingu jõustumiseni kohaldatakse seda ajutiselt alates sellele kuupäevale järgneva kuu esimesest päevast, mil lepinguosalised teatavad teineteisele selleks vajalike menetluste lõpuleviimisest.

               Artikkel 4

               Nõukogu eesistuja määrab isiku(d), kes on volitatud Euroopa Liidu nimel esitama lepingu artikli 8 lõikes 2 sätestatud teate.

               Artikkel 5

               Käesolev otsus jõustub selle vastuvõtmise kuupäeval.

               Brüssel,

                     Nõukogu nimel

                     eesistuja

    ---documentbreak---

               EUROOPA KOMISJON
            Brüssel,7.9.2015
            COM(2015) 424 final
            LISA
            järgmise dokumendi juurde:
            Ettepanek: Nõukogu otsus Euroopa Liidu ja Bangladeshi Rahvavabariigi valitsuse vahelise teatavaid lennundusküsimusi käsitleva lepingu liidu nimel allkirjastamise ja ajutise kohaldamise kohta
            Euroopa Liidu ja Bangladeshi Rahvavabariigi vaheline teatavaid lennundusküsimusi käsitlev leping

               LISA

               järgmise dokumendi juurde:

               Ettepanek: Nõukogu otsus Euroopa Liidu ja Bangladeshi Rahvavabariigi valitsuse vahelise teatavaid lennundusküsimusi käsitleva lepingu liidu nimel allkirjastamise ja ajutise kohaldamise kohta

               Euroopa Liidu ja Bangladeshi Rahvavabariigi vaheline teatavaid lennundusküsimusi käsitlev leping

               EUROOPA LIIT

               ühelt poolt ja

               BANGLADESHI RAHVAVABARIIK

               teiselt poolt,

               (edaspidi „lepinguosalised”),

               MÄRKIDES, et Euroopa Liidu mitme liikmesriigi ja Bangladeshi Rahvavabariigi vahel on sõlmitud kahepoolsed lennunduslepingud, mis sisaldavad Euroopa Liidu õigusega vastuolus olevaid sätteid;

               MÄRKIDES, et Euroopa Liidul on ainupädevus mitmes küsimuses, mis võivad sisalduda Euroopa Liidu liikmesriikide ja kolmandate riikide vahelistes kahepoolsetes lennunduslepingutes;

               MÄRKIDES, et Euroopa Liidu õiguse alusel on liikmesriigis asutatud Euroopa Liidu lennuettevõtjatel õigus mittediskrimineerivale juurdepääsule Euroopa Liidu liikmesriikide ja kolmandate riikide vahelistele lennuliinidele;

               VÕTTES ARVESSE Euroopa Liidu ja teatavate kolmandate riikide vahelisi lepinguid, millega kõnealuste kolmandate riikide kodanikele nähakse ette võimalus omandada osalus lennuettevõtjates, kellele on antud tegevusluba vastavalt Euroopa Liidu õigusele;

               TÕDEDES, et Euroopa Liidu liikmesriikide ja Bangladeshi Rahvavabariigi vaheliste kahepoolsete lennunduslepingute teatavad sätted, mis on vastuolus Euroopa Liidu õigusega, tuleb viia sellega vastavusse, et luua Euroopa Liidu ja Bangladeshi Rahvavabariigi vahelistele lennuteenustele kindel õiguslik alus ning tagada nimetatud lennuteenuste järjepidevus;

               MÄRKIDES, et Euroopa Liidu õiguse alusel ei tohi lennuettevõtjad põhimõtteliselt sõlmida lepinguid, mis võivad mõjutada Euroopa Liidu liikmesriikide vahelist kaubandust ning mille eesmärk või tagajärg on konkurentsi takistamine, piiramine või moonutamine;

               TÕDEDES, et Euroopa Liidu liikmesriikide ja Bangladeshi Rahvavabariigi vahel sõlmitud kahepoolsete lennunduslepingute sätted, millega: i) nõutakse või soodustatakse ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse lennuettevõtjate vahelist konkurentsi asjaomastel marsruutidel, või ii) tugevdatakse sellise lepingu, otsuse või kooskõlastatud tegevuse mõju või iii) delegeeritakse lennuettevõtjatele või muudele eraettevõtjatele vastutus selliste meetmete võtmise eest, millega takistatakse, moonutatakse või piiratakse lennuettevõtjate vahelist konkurentsi asjakohastel marsruutidel, võivad muuta ettevõtjate suhtes kohaldatavad konkurentsieeskirjad ebatõhusaks;

               MÄRKIDES, et Euroopa Liidu eesmärk selles lepingus ei ole suurendada Euroopa Liidu ja Bangladeshi Rahvavabariigi vahelise lennuliikluse kogumahtu, mõjutada Euroopa Liidu lennuettevõtjate ja Bangladeshi Rahvavabariigi lennuettevõtjate vahelist tasakaalu ega teha muudatusi olemasolevate kahepoolsete lennunduslepingute liiklusõigusi käsitlevatesse sätetesse;

               MÄRKIDES, et Euroopa Kohus on leidnud, et Euroopa Liidu mitme liikmesriigi ja kolmandate riikide vahel sõlmitud kahepoolsete lepingute teatavad sätted on Euroopa Liidu õigusega vastuolus,

               TÕDEDES, et Euroopa Liidu liikmesriikide ja Bangladeshi Rahvavabariigi vaheliste kahepoolsete lennunduslepingute sätete kooskõla Euroopa Liidu õigusega on sobiv vahend selleks, et tagada Euroopa Liidu ja Bangladeshi Rahvavabariigi vaheliste lennuteenuste järjepidevus ja areng;

               MÄRKIDES, et Euroopa Liidu ja Bangladeshi Rahvavabariigi õigustega kooskõlas olevaid Euroopa Liidu liikmesriikide ning Bangladeshi Rahvavabariigi vaheliste kahepoolsete lennunduslepingute sätteid ei pea muutma ega asendama,

               ON KOKKU LEPPINUD JÄRGMISES:

               ARTIKKEL 1

               Üldsätted

               1.
                     Käesolevas lepingus tähendab mõiste „liikmesriigid” Euroopa Liidu liikmesriike ning mõiste „ELi aluslepingud” Euroopa Liidu lepingut ja Euroopa Liidu toimimise lepingut.

               2.
                     Viiteid 1. lisas loetletud lepingute osaliseks oleva liikmesriigi kodanikele tõlgendatakse viidetena Euroopa Liidu liikmesriikide kodanikele.

               3.
                     Viiteid 1. lisas loetletud lepingute osaliseks oleva liikmesriigi lennuettevõtjatele või lennuliinidele tõlgendatakse viidetena asjaomase liikmesriigi määratud lennuettevõtjatele või lennuliinidele.

               ARTIKKEL 2

               Liikmesriigipoolne määramine

               1.
                     Käesoleva artikli lõikega 2 asendatakse 2. lisa punktis a loetletud artiklite vastavad sätted seoses lennuettevõtja määramisega asjaomase liikmesriigi poolt ning sellele Bangladeshi Rahvavabariigi poolt antud tegevus- ja muude lubadega ning lõikega 3 asendatakse 2. lisa punktis b loetletud artiklite vastavad sätted seoses lennuettevõtjatele tegevus- ja muude lubade andmisest keeldumise, nende tühistamise, peatamise või piiramisega.

               2.
                     Kui liikmesriik on lennuettevõtja määranud, annab Bangladeshi Rahvavabariik lennuettevõtjale minimaalse protseduurilise viivitusega asjakohased tegevus- ja muud load, tingimusel et:

               i.
                     lennuettevõtja on asutatud määrava liikmesriigi territooriumil vastavalt ELi aluslepingutele ja tal on kehtiv lennutegevusluba kooskõlas Euroopa Liidu õigusega ning

               ii.
                     lennuettevõtja on lennuettevõtja sertifikaadi välja andnud liikmesriigi tõhusa ja jätkuva reguleeriva kontrolli all ning asjaomane lennundusamet on määramisel selgelt nimetatud ning

               iii.
                     lennuettevõtja on otse või enamusosaluse kaudu liikmesriikide ja/või liikmesriikide kodanike ja/või 3. lisas loetletud muude riikide ja/või nende muude riikide kodanike omandis ning nende tõhusa kontrolli all.

               3.
                     Bangladeshi Rahvavabariik võib liikmesriigi määratud lennuettevõtjale tegevus- või muude lubade andmisest keelduda, need tühistada, peatada või neid piirata, kui:

               i.
                     lennuettevõtja ei ole asutatud määrava liikmesriigi territooriumil vastavalt ELi aluslepingutele või tal puudub kehtiv lennutegevusluba kooskõlas Euroopa Liidu õigusega või

               ii.
                     lennuettevõtja ei ole lennuettevõtja sertifikaadi välja andnud liikmesriigi tõhusa ja jätkuva reguleeriva kontrolli all või asjaomane lennundusamet ei ole määramisel selgelt nimetatud või

               iii.
                     lennuettevõtja ei ole otse või enamusaktsiate kaudu liikmesriikide ja/või liikmesriikide kodanike või teiste 3. lisas loetletud riikide ja/või teiste riikide kodanike omandis või nende tõhusa kontrolli all või

               iv.
                     lennuettevõtjal on juba Bangladeshi Rahvavabariigi ja mõne liikmesriigi vahelise kahepoolse lepingu kohaselt tegevusluba ning käesoleva lepingu alusel liiklusõiguste kasutamine liinil, mis hõlmab punkti ka asjaomases liikmesriigis, tähendaks kõnealuse teise lepinguga kehtestatud liiklusõiguspiirangutest kõrvalehoidmist või

               v.
                     lennuettevõtjal on lennuettevõtja sertifikaat, mille on välja andnud liikmesriik, kellega Bangladeshi Rahvavabariik ei ole sõlminud kahepoolset lennunduslepingut, ja kõnealune liikmesriik ei ole andnud asjaomasele Bangladeshi Rahvavabariigi määratud lennuettevõtjale liiklusõigusi.

               Käesolevast lõikest tulenevat õigust kasutades ei diskrimineeri Bangladeshi Rahvavabariik Euroopa Liidu lennuettevõtjaid riikkondsuse põhjal.

               ARTIKKEL 3

               Ohutus

               1.
                     Käesoleva artikli lõikega 2 täiendatakse 2. lisa punktis c loetletud artiklite vastavaid sätteid.

               2.
                     Kui liikmesriik on määranud lennuettevõtja, mis on teise liikmesriigi reguleeriva kontrolli all, kohaldatakse ka Bangladeshi Rahvavabariigi õigusi, mis tulenevad lennuettevõtja määranud liikmesriigi ja Bangladeshi Rahvavabariigi vahelise lepingu ohutusalastest sätetest, nii selle teise liikmesriigi ohutusnõuete vastuvõtmise, täitmise või säilitamise kui ka lennuettevõtjale tegevusloa andmise suhtes.

               ARTIKKEL 4

               Lennukikütuse maksustamine

               1.
                     Käesoleva artikli lõikega 2 täiendatakse 2. lisa punktis d loetletud artiklite vastavaid sätteid.

               2.
                     Olenemata mis tahes vastupidistest sätetest ei takista 2. lisa punktis d loetletud lepingutes sätestatu liikmesriiki kehtestamast mittediskrimineerivaid makse, lõive, tollimakse ega tasusid kütuse suhtes, mis tarnitakse tema territooriumil kasutamiseks Bangladeshi Rahvavabariigi määratud lennuettevõtja õhusõidukis, mis peab lennuühendust kõnealuse liikmesriigi teatava punkti ja selle liikmesriigi või mõne muu liikmesriigi territooriumil asuva muu punkti vahel.

               ARTIKKEL 5

               Vastavus konkurentsieeskirjadele

               1.
                     Olenemata mis tahes vastupidistest sätetest ei lubata 1. lisas loetletud lepingutes sätestatuga i) soodustada ettevõtjatevaheliste lepingute või ettevõtjate ühenduste otsuste vastuvõtmist või kooskõlastatud tegevust, millega takistatakse, moonutatakse või piiratakse konkurentsi; ii) tugevdada sellise lepingu, otsuse või kooskõlastatud tegevuse mõju; või iii) delegeerida eraettevõtjatele vastutust selliste meetmete võtmise eest, millega takistatakse, moonutatakse või piiratakse konkurentsi.

               2.
                     1. lisas loetletud lepingute sätteid, mis on vastuolus käesoleva artikli lõikega 1, ei kohaldata.

               ARTIKKEL 6

               Lepingu lisad

               Käesoleva lepingu lisad on selle lahutamatu osa.

               ARTIKKEL 7

               Läbivaatamine või muutmine

               Lepinguosalised võivad igal ajal vastastikusel kokkuleppel käesoleva lepingu läbi vaadata või seda muuta.

               ARTIKKEL 8

               Jõustumine ja ajutine kohaldamine

               1.
                     Käesolev leping jõustub pärast seda, kui lepinguosalised on teineteisele kirjalikult teatanud, et nad on lõpule viinud lepingu jõustamiseks vajalikud riigisisesed menetlused.

               2.
                     Olenemata lõikest 1 nõustuvad lepinguosalised käesolevat lepingut ajutiselt kohaldama alates järgmise kuu esimesest päevast pärast seda, kui lepinguosalised on teatanud üksteisele lepingu jõustamiseks vajalike menetluste lõpuleviimisest.

               3.
                     Lepingud ning muud liikmesriikide ja Bangladeshi Rahvavabariigi vahelised kokkulepped, mis ei ole käesoleva lepingu allkirjastamise kuupäevaks jõustunud ning mida ei kohaldata ajutiselt, on loetletud 1. lisa punktis b. Käesolevat lepingut kohaldatakse kõikide selliste lepingute ja kokkulepete suhtes nende jõustumisest või ajutisest kohaldamisest alates.

               ARTIKKEL 9

               Lepingu lõpetamine

               1.
                     Kui 1. lisas loetletud lepingud lõpetatakse, lõpetatakse samal ajal ka kõik need käesoleva lepingu sätteid, mis on seotud 1. lisas loetletud asjaomaste lepingutega.

               2.
                     Kui kõik 1. lisas loetletud lepingud lõpetatakse, lõpetatakse samal ajal ka käesolev leping.

               SELLE KINNITUSEKS on nõuetekohaselt volitatud isikud käesoleva lepingu allkirjastanud.

               Koostatud [….(koht)] [… … …(kuupäev)] kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ja bengali keeles.

               EUROOPA LIIDU NIMEL:
                     BANGLADESHI RAHVAVABARIIGI NIMEL:

               1. lisa

               Käesoleva lepingu artiklis 1 osutatud lepingud

               a) Bangladeshi Rahvavabariigi ja Euroopa Liidu liikmesriikide vahel sõlmitud lennunduslepingud, mis on käesoleva lepingu allkirjastamise kuupäevaks sõlmitud, allkirjastatud ja/või mida kohaldatakse ajutiselt

               -
                     Belgia Kuningriigi valitsuse ja Bangladeshi Rahvavabariigi valitsuse vaheline lennundusleping, koostatud Brüsselis 20. jaanuaril 1995, edaspidi 2. lisas „Bangladeshi-Belgia leping”;

               muudetud 20. juulil 2000 Brüsselis koostatud vastastikuse mõistmise memorandumiga;

               -
                     Saksamaa Liitvabariigi valitsuse ja Bangladeshi Rahvavabariigi valitsuse vaheline lennutranspordileping, koostatud Bonnis 8. detsembril 1992, edaspidi 2. lisas „Bangladeshi-Saksamaa leping”;

               loetakse koos Saksamaa Liitvabariigi valitsuse ja Bangladeshi Rahvavabariigi valitsuse vahelise vastastikuse mõistmise memorandumiga, mis on koostatud Bonnis 8. detsembril 1992;

               -
                     Bangladeshi Rahvavabariigi valitsuse ja Itaalia Vabariigi valitsuse vaheline leping, milles käsitletakse lennuteenuste osutamist nende riikide territooriumidel, koostatud Roomas 16. detsembril 1980, edaspidi 2. lisas „Bangladeshi-Itaalia leping”;

               loetakse koos Bangladeshi Rahvavabariigi valitsuse ja Itaalia Vabariigi valitsuse vahelise konfidentsiaalse vastastikuse mõistmise memorandumiga, mis on koostatud Roomas 16. detsembril 1980;

               -
                     Madalmaade Kuningriigi valitsuse ja Bangladeshi Rahvavabariigi valitsuse vaheline lennundusleping, koostatud Daccas 3. novembril 1973, edaspidi 2. lisas „Bangladeshi- Madalmaade leping”;

               uudetud Madalmaade Kuningriigi ja Bangladeshi Rahvavabariigi delegatsioonide kooskõlastatud protokolliga, mis on allkirjastatud Haagis 7. novembril 1989;

               muudetud Madalmaade valitsuse ja Bangladeshi Rahvavabariigi valitsuse vahelise vastastikuse mõistmise memorandumiga, mis on koostatud Haagis 6. aprillil 1994;

               -
                     Suurbritannia ja Põhja-Iiri Ühendkuningriigi valitsuse ja Bangladeshi Rahvavabariigi valitsuse vaheline leping, mis käsitleb lennuteenuste osutamist nende riikide territooriumidel ja väljaspool nende riikide territooriume, koostatud Londonis 5. juulil 1978, edaspidi 2. lisas „Bangladeshi-Ühendkuningriigi leping”;

               muudetud Suurbritannia ja Põhja-Iiri Ühendkuningriigi lennuameti ning Bangladeshi Rahvavabariigi lennuameti vahelise vastastikuse mõistmise memorandumiga, mis on allkirjastatud Londonis 7. veebruaril 2007;

               muudetud Bangladeshi Rahvavabariigi lennuameti ning Suurbritannia ja Põhja-Iiri Ühendkuningriigi lennuameti vahelise vastastikuse mõistmise memorandumiga, mis on allkirjastatud Dhakas 7. jaanuaril 2010.

               b) Lennunduslepingud ja muud kokkulepped, mille on parafeerinud või allkirjastanud Bangladeshi Rahvavabariik ja Euroopa Liidu liikmesriigid ning mis käesoleva lepingu allkirjastamise kuupäevaks ei ole veel jõustunud ja mida ajutiselt ei kohaldata

               -
                     Bangladeshi Rahvavabariigi valitsuse ja Poola Vabariigi valitsuse vaheline lennundusleping, parafeeritud Dhakas 9. juunil 1997, edaspidi 2. lisas „Bangladeshi-Poola leping”;

                  loetakse koos Bangladeshi Rahvavabariigi valitsuse ja Poola Vabariigi valitsuse vahelise vastastikuse mõistmise memorandumiga, mis on koostatud Dhakas 9. juunil 1997;

               -
                     Bangladeshi Rahvavabariigi valitsuse ja Prantsuse Vabariigi valitsuse vaheline lennundusleping, parafeeritud Dhakas 2. juulil 1998, edaspidi 2. lisas „Bangladeshi-Prantsusmaa leping”;

               loetakse koos Bangladeshi Rahvavabariigi valitsuse ja Prantsuse Vabariigi valitsuse vahelise vastastikuse mõistmise memorandumiga, mis on koostatud Dhakas 2. juulil 1998;

               -
                     Bangladeshi Rahvavabariigi valitsuse ja Slovaki Vabariigi valitsuse vaheline lennundusleping, parafeeritud Dhakas 17. jaanuaril 2007, edaspidi 2. lisas „Bangladeshi-Slovakkia leping”;

               loetakse koos Bangladeshi Rahvavabariigi valitsuse ja Slovaki Vabariigi valitsuse vahelise vastastikuse mõistmise memorandumiga, koostatud Dhakas 17. jaanuaril 2007;

               muudetud Bangladeshi Rahvavabariigi lennuameti ja Slovaki Vabariigi lennuameti vahelise vastastikuse mõistmise memorandumiga, mis on allkirjastatud Slovakkias 30. augustil 2007.

               2. lisa

               1. lisas loetletud lepingute artiklid, millele on osutatud käesoleva lepingu artiklites 2–4

               a) Liikmesriigipoolne määramine:

               -
                     Bangladeshi-Belgia lepingu artikkel 3;

               -
                     Bangladeshi-Prantsusmaa lepingu artikkel 3;

               -
                     Bangladeshi-Saksamaa lepingu artikkel 3;

               -
                     Bangladeshi-Itaalia lepingu artikkel 4;

               -
                     Bangladeshi-Madalmaade lepingu artikkel 3;

               -
                     Bangladeshi-Poola lepingu artikkel 3;

               -
                     Bangladeshi-Slovakkia lepingu artikkel 3;

               -
                     Bangladeshi-Ühendkuningriigi lepingu artikkel 4.

               b) Tegevus- ja muude lubade andmisest keeldumine, nende tühistamine, peatamine või piiramine:

               -
                     Bangladeshi-Belgia lepingu artikkel 5;

               -
                     Bangladeshi-Prantsusmaa lepingu artikkel 4;

               -
                     Bangladeshi-Saksamaa lepingu artikkel 4;

               -
                     Bangladeshi-Itaalia lepingu artikkel 5;

               -
                     Bangladeshi-Madalmaade lepingu artikkel 4;

               -
                     Bangladeshi-Poola lepingu artikkel 4;

               -
                     Bangladeshi-Slovakkia lepingu artikkel 4;

               -
                     Bangladeshi-Ühendkuningriigi lepingu artikkel 5.

               c) Ohutus:

               -
                     Bangladeshi-Belgia lepingu artikkel 7;

               -
                     Bangladeshi-Prantsusmaa lepingu artikkel 8;

               -
                     Bangladeshi-Saksamaa lepingu artikkel 6;

               -
                     Bangladeshi-Itaalia lepingu artikkel 10;

               -
                     Bangladeshi-Poola lepingu artikkel 9;

               -
                     Bangladeshi-Slovakkia lepingu artikkel 9.

               d) Lennukikütuse maksustamine:

               -
                     Bangladeshi-Belgia lepingu artikkel 10;

               -
                     Bangladeshi-Prantsusmaa lepingu artikkel 10;

               -
                     Bangladeshi-Saksamaa lepingu artikkel 8;

               -
                     Bangladeshi-Itaalia lepingu artikkel 6;

               -
                     Bangladeshi-Madalmaade lepingu artikkel 5;

               -
                     Bangladeshi-Poola lepingu artikkel 7;

               -
                     Bangladeshi-Slovakkia lepingu artikkel 6.

               3. lisa

               Käesoleva lepingu artiklis 2 osutatud muud riigid

               a) Islandi Vabariik (Euroopa Majanduspiirkonna lepingu alusel);

               b) Liechtensteini Vürstiriik (Euroopa Majanduspiirkonna lepingu alusel);

               c) Norra Kuningriik (Euroopa Majanduspiirkonna lepingu alusel);

               d) Šveitsi Konföderatsioon (Euroopa Ühenduse ja Šveitsi Konföderatsiooni vahelise lennutranspordilepingu alusel).


               EUROOPA KOMISJON
            Brüssel,29.7.2015
            COM(2015) 368 final
            2015/0161(NLE)
            Ettepanek:
            NÕUKOGU OTSUS,
            millega määratakse kindlaks ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord
            EMPTY

               SELETUSKIRI

               Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vaheline stabiliseerimis- ja assotsieerimisleping jõustus 1. juunil 2015.

               Nimetatud lepingu artikliga 115 moodustatud stabiliseerimis- ja assotsieerimisnõukogu kontrollib lepingu täitmist ja tegeleb kõikide lepingu raames esilekerkivate tähtsamate küsimustega, samuti muude ühist huvi pakkuvate kahepoolsete või rahvusvaheliste küsimustega.

               Vastavalt stabiliseerimis- ja assotsieerimislepingu artiklile 116 kehtestab stabiliseerimis- ja assotsieerimisnõukogu oma töökorra. Vastavalt lepingu artiklile 118 määratakse töökorraga kindlaks stabiliseerimis- ja assotsieerimisnõukogu tema ülesannete täitmisel abistava stabiliseerimis- ja assotsieerimiskomitee kohustused.

               Kooskõlas ELi toimimise lepingu artikli 218 lõikega 9 määrab nõukogu, kes tegutseb komisjoni ettepaneku alusel, oma otsusega kindlaks stabiliseerimis- ja assotsieerimisnõukogus liidu nimel võetava seisukoha seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord.

               Seetõttu kutsutakse nõukogu üles võtma vastu käesolevale seletuskirjale lisatud ettepanek otsuse kohta, milles käsitletakse Euroopa Liidu seisukohta seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord.

               Nõukogu teavitamiseks on eraldi dokumendis esitatud asjaomaste alamkomiteede ja töörühmade töökorra kavand.

               2015/0161 (NLE)

               Ettepanek:

               NÕUKOGU OTSUS,

               millega määratakse kindlaks ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepingu (edaspidi „stabiliseerimis- ja assotsieerimisleping”) artikliga 115 moodustatakse stabiliseerimis- ja assotsieerimisnõukogu.

               (2)Stabiliseerimis- ja assotsieerimislepingu artikliga 116 nähakse ette, et stabiliseerimis- ja assotsieerimisnõukogu võtab vastu oma töökorra.

               (3)Stabiliseerimis- ja assotsieerimislepingu artikliga 118 nähakse ette, et stabiliseerimis- ja assotsieerimisnõukogu abistab stabiliseerimis- ja assotsieerimiskomitee.

               (4)Artikliga 118 nähakse samuti ette, et stabiliseerimis- ja assotsieerimisnõukogu määrab oma töökorras kindlaks stabiliseerimis- ja assotsieerimiskomitee kohustused ning et stabiliseerimis- ja assotsieerimisnõukogu võib delegeerida stabiliseerimis- ja assotsieerimiskomiteele oma volitused.

               (5)Stabiliseerimis- ja assotsieerimislepingu artiklis 120 sätestatakse, et stabiliseerimis- ja assotsieerimisnõukogu võib asutada muid erikomiteesid või -organeid, kes aitavad nõukogu tema kohustuste täitmisel. Lisaks sätestatakse kõnealuses artiklis, et stabiliseerimis- ja assotsieerimisnõukogu määrab oma töökorras kindlaks selliste komiteede ja organite koosseisu, ülesanded ja töökorralduse,

               ON VASTU VÕTNUD KÄESOLEVA OTSUSE:

               Ainus artikkel

               Seisukoht, mille Euroopa Liit võtab stabiliseerimis- ja assotsieerimislepingu artikliga 115 moodustatud stabiliseerimis- ja assotsieerimisnõukogus seoses kõnealuse stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord, põhineb käesolevale otsusele lisatud stabiliseerimis- ja assotsieerimisnõukogu otsuse eelnõul.

               Väiksemaid muudatusi nimetatud otsuse eelnõus võib teha ilma nõukogu täiendava otsuseta.

               Brüssel,

                        Nõukogu nimel

    ---documentbreak---

               EUROOPA KOMISJON
            Brüssel,29.7.2015
            COM(2015) 368 final
            LISA
            järgmise dokumendi juurde:ETTEPANEK: NÕUKOGU OTSUS,millega määratakse kindlaks ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord

               Euroopa Liidu ning Bosnia ja Hertsegoviina stabiliseerimis- ja assotsieerimisnõukogu [kuupäev] otsus nr 1, millega võetakse vastu nimetatud nõukogu töökord

               STABILISEERIMIS- JA ASSOTSIEERIMISNÕUKOGU,

               võttes arvesse ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelist stabiliseerimis- ja assotsieerimislepingut, eriti selle artikleid 115, 116, 118 ja 120,

               ning arvestades, et kõnealune leping jõustus 1. juunil 2015,

               ON TEINUD JÄRGMISE OTSUSE:

               Artikkel 1

               Eesistuja

               Stabiliseerimis- ja assotsieerimisnõukogu eesistujaks on 12 kuu pikkuste ajavahemike kaupa vaheldumisi mõlemad pooled. Esimene ajavahemik algab stabiliseerimis- ja assotsieerimisnõukogu esimese istungi päeval ja lõpeb 31. detsembril 2015.

               Artikkel 2

               Istungid

               Stabiliseerimis- ja assotsieerimisnõukogu ministrite tasandi istungid toimuvad kord aastas. Stabiliseerimis- ja assotsieerimisnõukogu erakorralisi istungeid võidakse poolte kokkuleppel korraldada ükskõik kumma poole taotlusel. Kui pooled ei lepi kokku teisiti, toimuvad kõik stabiliseerimis- ja assotsieerimisnõukogu istungid poolte kokkulepitud kuupäeval Euroopa Liidu Nõukogu istungite tavapärases toimumispaigas. Stabiliseerimis- ja assotsieerimisnõukogu istungid kutsuvad kokkuleppel eesistujaga ühiselt kokku stabiliseerimis- ja assotsieerimisnõukogu sekretärid.

               Artikkel 3

               Esindamine

               Kui stabiliseerimis- ja assotsieerimisnõukogu liikmed ei saa istungil osaleda, võidakse määrata nende esindajad. Kui nõukogu liige soovib olla sellisel viisil esindatud, peab ta eesistujale teatama oma esindaja nime enne istungit, millel teda esindatakse. Stabiliseerimis- ja assotsieerimisnõukogu liikme esindajal on kõik asjaomase liikme õigused.

               Artikkel 4

               Delegatsioonid

               Stabiliseerimis- ja assotsieerimisnõukogu liikmetel võib kaasas olla ametnikke. Enne iga istungit teatatakse eesistujale mõlema poole delegatsiooni kavandatav koosseis. Euroopa Investeerimispanga esindaja osaleb vaatlejana neil stabiliseerimis- ja assotsieerimisnõukogu istungitel, mille päevakorras on panka käsitlevad küsimused. Stabiliseerimis- ja assotsieerimisnõukogu võib kutsuda oma istungitele teatavates küsimustes teabe saamiseks isikuid, kes ei ole nõukogu liikmed.

               Artikkel 5

               Sekretariaat

               Stabiliseerimis- ja assotsieerimisnõukogu sekretäridena tegutsevad ühiselt üks Euroopa Liidu Nõukogu peasekretariaadi ametnik ja üks Euroopa Liidu juures asuva Bosnia ja Hertsegoviina esinduse ametnik.

               Artikkel 6

               Kirjavahetus

               Stabiliseerimis- ja assotsieerimisnõukogule adresseeritud kirjad saadetakse stabiliseerimis- ja assotsieerimisnõukogu eesistuja nimele Euroopa Liidu Nõukogu peasekretariaati.

               Sekretäride ülesanne on kirjade edastamine stabiliseerimis- ja assotsieerimisnõukogu eesistujale ja vajaduse korral nende saatmine teistele stabiliseerimis- ja assotsieerimisnõukogu liikmetele. Laiali saadetavad kirjad adresseeritakse komisjoni peasekretariaadile, liikmesriikide alalistele esindustele ning Bosnia ja Hertsegoviina esindusele Euroopa Liidu juures.

               Sekretärid saadavad stabiliseerimis- ja assotsieerimisnõukogu eesistuja kirjad adressaatidele ja vajaduse korral ka teistele stabiliseerimis- ja assotsieerimisnõukogu liikmetele teises lõigus viidatud aadressidel.

               Artikkel 7

               Avalikustamine

               Kui ei ole otsustatud teisiti, ei ole stabiliseerimis- ja assotsieerimisnõukogu istungid avalikud.

               Artikkel 8

               Istungite päevakord

               1.Eesistuja koostab iga istungi esialgse päevakorra. Stabiliseerimis- ja assotsieerimisnõukogu sekretärid saadavad selle artiklis 6 nimetatud adressaatidele hiljemalt 15 päeva enne istungi algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 21 päeva enne istungi algust, kuid need võetakse esialgsesse päevakorda ainult juhul, kui sekretärid on asjaomased alusdokumendid enne päevakorra laialisaatmist kätte saanud. Stabiliseerimis- ja assotsieerimisnõukogu kinnitab päevakorra iga istungi algul. Poolte kokkuleppel võidakse päevakorda võtta ka küsimusi, mida esialgses päevakorras ei ole.

               2.Erijuhtudel ilmnevaid vajadusi arvestades võib eesistuja mõlema poole nõusolekul lõikes 1 sätestatud tähtaegu lühendada.

               Artikkel 9

               Istungite protokoll

               Sekretärid koostavad iga istungi protokolli kavandi. Üldjuhul märgitakse protokollis iga päevakorrapunkti kohta:

               –stabiliseerimis- ja assotsieerimisnõukogule esitatud dokumendid;

               –seisukohad, mille stabiliseerimis- ja assotsieerimisnõukogu liige on palunud protokolli kanda;

               –vastuvõetud otsused ja esitatud soovitused, kokkulepitud seisukohad ja tehtud järeldused.

               Protokolli kavand esitatakse kinnitamiseks stabiliseerimis- ja assotsieerimisnõukogule. Pärast kinnitamist kirjutavad eesistuja ja mõlemad sekretärid protokollile alla. Protokolle säilitatakse assotsieerimisdokumentide hoiulevõtjana tegutseva Euroopa Liidu Nõukogu peasekretariaadi arhiivis. Kõigile artiklis 6 viidatud adressaatidele edastatakse protokolli tõestatud koopia.

               Artikkel 10

               Otsused ja soovitused

               1.Stabiliseerimis- ja assotsieerimisnõukogu otsused ja soovitused võetakse vastu poolte kokkuleppel. Stabiliseerimis- ja assotsieerimisnõukogu võib vastu võtta otsuseid või esitada soovitusi kirjaliku menetluse teel, kui pooled selles kokku lepivad.

               2.Stabiliseerimis- ja assotsieerimisnõukogu stabiliseerimis- ja assotsieerimislepingu artikli 117 tähenduses vastu võetud otsuste või esitatud soovituste pealkirjas on kas sõna „otsus” või „soovitus” ning sellele järgneb seerianumber, vastuvõtmise kuupäev ja sisu kirjeldus. Stabiliseerimis- ja assotsieerimisnõukogu otsustele ja soovitustele kirjutab alla eesistuja ja need kinnitavad mõlemad sekretärid. Otsused ja soovitused edastatakse kõigile artiklis 6 osutatud adressaatidele. Kumbki pool võib otsustada, kas avaldada stabiliseerimis- ja assotsieerimisnõukogu otsused ja soovitused oma ametlikus väljaandes.

               Artikkel 11

               Keeled

               Stabiliseerimis- ja assotsieerimisnõukogu ametlikeks keelteks on mõlema poole ametlikud keeled. Kui ei otsustata teisiti, toimuvad arutelud stabiliseerimis- ja assotsieerimisnõukogus neis keeltes koostatud dokumentide alusel.

               Artikkel 12

               Kulud

               Euroopa Liit ning Bosnia ja Hertsegoviina kannavad ise oma stabiliseerimis- ja assotsieerimisnõukogu istungitel osalemisega seotud personali-, reisi- ja elamiskulud, samuti posti- ja telekommunikatsioonikulud. Istungite suulise tõlke, dokumentide tõlkimise ja paljundamise ning muud istungite korraldamisega seotud kulud kannab istungit võõrustav pool.

               Artikkel 13

               Stabiliseerimis- ja assotsieerimiskomitee

               1.Stabiliseerimis- ja assotsieerimiskomitee moodustatakse stabiliseerimis- ja assotsieerimisnõukogu abistamiseks tema kohustuste täitmisel. See koosneb ühelt poolt Euroopa Liidu Nõukogu ja Euroopa Komisjoni esindajatest ning teiselt poolt Bosnia ja Hertsegoviina ministrite nõukogu esindajatest, kelleks on üldjuhul kõrgemad riigiteenistujad.

               2.Stabiliseerimis- ja assotsieerimiskomitee valmistab ette stabiliseerimis- ja assotsieerimisnõukogu istungeid ja arutelusid, rakendab vajaduse korral stabiliseerimis- ja assotsieerimisnõukogu otsuseid ning tagab üldiselt assotsieerimissuhte järjepidevuse ja stabiliseerimis- ja assotsieerimislepingu nõuetekohase toimimise. Komitee tegeleb kõigi stabiliseerimis- ja assotsieerimisnõukogult talle suunatud küsimuste ja mis tahes muude küsimustega, mis võivad stabiliseerimis- ja assotsieerimislepingu täitmise käigus jooksvalt üles kerkida. Komitee esitab stabiliseerimis- ja assotsieerimisnõukogule vastuvõtmiseks ettepanekuid või otsuste/soovituste eelnõusid.

               3.Kui stabiliseerimis- ja assotsieerimislepingus viidatakse konsulteerimise kohustusele või võimalusele, võivad asjaomased konsultatsioonid toimuda stabiliseerimis- ja assotsieerimiskomitees. Poolte kokkuleppel võivad konsultatsioonid jätkuda stabiliseerimis- ja assotsieerimisnõukogus.

               4.Stabiliseerimis- ja assotsieerimiskomitee töökord on lisatud käesolevale otsusele.

               [Koht]

                     Stabiliseerimis- ja assotsieerimisnõukogu nimel

                     eesistuja

               LISA
                  järgmise dokumendi juurde:
                  Euroopa Liidu ning Bosnia ja Hertsegoviina stabiliseerimis- ja assotsieerimisnõukogu [kuupäev] otsus nr 1

               Stabiliseerimis- ja assotsieerimiskomitee töökord

               Artikkel 1

               Eesistuja

               Stabiliseerimis- ja assotsieerimiskomitee eesistujaks on 12 kuu pikkuste ajavahemike kaupa vaheldumisi mõlemad pooled. Esimene ajavahemik algab stabiliseerimis- ja assotsieerimisnõukogu esimese istungi päeval ja lõpeb [31. detsembril 2015].

               Artikkel 2

               Koosolekud

               Stabiliseerimis- ja assotsieerimiskomitee tuleb poolte nõusolekul kokku vastavalt vajadusele. Kõik stabiliseerimis- ja assotsieerimiskomitee koosolekud toimuvad poolte kokkulepitud ajal ja kohas. Stabiliseerimis- ja assotsieerimiskomitee koosolekud kutsub kokku komitee eesistuja.

               Artikkel 3

               Delegatsioonid

               Enne iga koosolekut teatatakse eesistujale mõlema poole delegatsiooni kavandatav koosseis.

               Artikkel 4

               Sekretariaat

               Stabiliseerimis- ja assotsieerimiskomitee sekretäridena tegutsevad ühiselt üks Euroopa Komisjoni ametnik ja üks Bosnia ja Hertsegoviina valitsuse ametnik. Kogu käesoleva otsusega sätestatud stabiliseerimis- ja assotsieerimiskomitee eesistuja kirjavahetus edastatakse stabiliseerimis- ja assotsieerimiskomitee sekretäridele ning stabiliseerimis- ja assotsieerimisnõukogu eesistujale ja sekretäridele.

               Artikkel 5

               Avalikustamine

               Kui ei ole otsustatud teisiti, ei ole stabiliseerimis- ja assotsieerimiskomitee koosolekud avalikud.

               Artikkel 6

               Koosolekute päevakord

               1.Eesistuja koostab iga koosoleku esialgse päevakorra. Stabiliseerimis- ja assotsieerimiskomitee sekretärid saadavad selle artiklis 4 nimetatud adressaatidele hiljemalt 30 tööpäeva enne koosoleku algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 35 tööpäeva enne istungi algust, kuid need võetakse esialgsesse päevakorda ainult juhul, kui sekretärid on asjaomased alusdokumendid enne päevakorra laialisaatmist kätte saanud. Konkreetsete küsimuste kohta teabe saamiseks võib stabiliseerimis- ja assotsieerimiskomitee paluda oma koosolekutele osalema eksperte. Stabiliseerimis- ja assotsieerimiskomitee kinnitab päevakorra iga koosoleku algul. Poolte kokkuleppel võidakse päevakorda võtta ka küsimusi, mida esialgses päevakorras ei ole.

               2.Erijuhtudel ilmnevaid vajadusi arvestades võib eesistuja mõlema poole nõusolekul lõikes 1 sätestatud tähtaegu lühendada.

               Artikkel 7

               Koosolekute protokoll

               Kõik koosolekud protokollitakse. Protokoll tugineb eesistuja kokkuvõttele stabiliseerimis- ja assotsieerimiskomitee tehtud järeldustest. Kui stabiliseerimis- ja assotsieerimiskomitee on protokolli heaks kiitnud, kirjutavad eesistuja ja mõlemad sekretärid sellele alla ja protokoll edastatakse säilitamiseks mõlemale poolele. Protokolli koopia edastatakse kõigile artiklis 4 märgitud adressaatidele.

               Artikkel 8

               Otsused ja soovitused

               Kui stabiliseerimis- ja assotsieerimisnõukogu volitab stabiliseerimis- ja assotsieerimiskomitee vastavalt stabiliseerimis- ja assotsieerimislepingu artiklile 118 mingil konkreetsel juhul otsuseid vastu võtma või soovitusi esitama, märgitakse dokumendi pealkirja kas sõna „otsus” või „soovitus” ning sellele järgneb seerianumber, vastuvõtmise kuupäev ja sisu kirjeldus. Pooled võtavad otsused ja soovitused vastu ühiselt. Stabiliseerimis- ja assotsieerimiskomitee võib vastu võtta otsuseid või esitada soovitusi kirjaliku menetluse teel, kui pooled selles kokku lepivad. Stabiliseerimis- ja assotsieerimiskomitee otsustele ja soovitustele kirjutab alla eesistuja ja need kinnitavad mõlemad sekretärid ning need edastatakse kõigile artiklis 4 nimetatud adressaatidele. Kumbki pool võib otsustada, kas avaldada stabiliseerimis- ja assotsieerimiskomitee otsused ja soovitused oma ametlikus väljaandes.

               Artikkel 9

               Kulud

               Euroopa Liit ning Bosnia ja Hertsegoviina kannavad ise oma stabiliseerimis- ja assotsieerimiskomitee koosolekutel osalemisega seotud personali-, reisi- ja elamiskulud, samuti posti- ja telekommunikatsioonikulud. Koosolekute suulise tõlke, dokumentide tõlkimise ja paljundamise ning muud koosolekute korraldamisega seotud kulud kannab koosolekut võõrustav pool.

               Artikkel 10

               Alamkomiteed ja töörühmad

               Stabiliseerimis- ja assotsieerimiskomitee võib moodustada enda alluvuses töötavaid alamkomiteesid või töörühmi, kes annavad iga oma koosoleku järel aru stabiliseerimis- ja assotsieerimiskomiteele. Stabiliseerimis- ja assotsieerimiskomitee võib oma otsusega mis tahes olemasolevaid alamkomiteesid või töörühmi laiali saata, kindlaks määrata nende töökorra või seda muuta või moodustada uusi alamkomiteesid või töörühmi, kes teda ta kohustuste täitmisel abistavad. Nimetatud alamkomiteedel ja töörühmadel puudub otsustusõigus.

    ---documentbreak--- NA ---documentbreak---

               EUROOPA KOMISJON
            Brüssel,29.7.2015
            COM(2015) 368 final
            LISA
            järgmise dokumendi juurde:
            ETTEPANEK: NÕUKOGU OTSUS,
            millega määratakse kindlaks ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord

               Üksnes nõukogule mõeldud teave

               EELNÕU
               Euroopa Liidu ning Bosnia ja Hertsegoviina stabiliseerimis- ja assotsieerimiskomitee [kuupäev, kuu] 2015. aasta otsus nr 1/2015 alamkomiteede ja töörühmade moodustamise kohta

               STABILISEERIMIS- JA ASSOTSIEERIMISKOMITEE,

               võttes arvesse ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahel sõlmitud stabiliseerimis- ja assotsieerimislepingut, eriti selle artiklit 119,

               ning võttes arvesse oma töökorda, eriti selle artiklit 10,

               ON TEINUD JÄRGMISE OTSUSE:

               Ainus artikkel

               Käesolevaga moodustatakse I lisas loetletud alamkomiteed ja töörühmad. Nende töökord on sätestatud II lisas.

               [Koht], [kuupäev, kuu] 2015.

               Stabiliseerimis- ja assotsieerimiskomitee nimel

               eesistuja

               I lisa

               ELi – BOSNIA JA HERTSEGOVIINA STABILISEERMIS- JA ASSOTSIEERIMISLEPING

               Multidistsiplinaarsete alamkomiteede struktuur

                        Nimetus

                        Valdkonnad

                        Stabiliseerimis- ja assotsieerimislepingu artikkel

                        1. Kaubandus, tööstus, toll ja maksundus

                        Kaupade vaba liikumine

                        Artikkel 18

                        Tööstustooted

                        Artiklid 19–23

                        Kaubandusküsimused

                        Artiklid 32–46

                        Standardimine, metroloogia, akrediteerimine, sertifitseerimine, vastavushindamine ja turujärelevalve

                        Artikkel 75

                        Tööstuskoostöö

                        Artikkel 92

                        VKEd

                        Artikkel 93

                        Turism

                        Artikkel 94

                        Toll

                        Artikkel 97

                        Maksustamine

                        Artikkel 98

                        Päritolureeglid

                        Protokoll nr 2

                        Haldusabi tolliküsimustes

                        Protokoll nr 5

                        2. Põllumajandus ja kalandus

                        Põllumajandustooted üldises tähenduses

                        Artikkel 24, artikli 26 lõiked 1 ja 2 ning artiklid 29, 30 ja 33

                        Põllumajandustooted kitsamas tähenduses

                        Artikli 27 lõiked 1 ja 2 ning artikli 27 lõige 4

                        Kalandustooted

                        Artiklid 26 ja 28

                        Töödeldud põllumajandustooted

                        Artikkel 25 ja protokoll nr 1

                        Vein

                        Artikli 27 lõige 5 ja protokoll nr 7

                        Põllumajandus- ja kalandustoodete ning toiduainete, välja arvatud veini ja kangete alkohoolsete jookide geograafiliste tähiste kaitse

                        Artikkel 31

                        Põllumajandus- ja agrotööstussektor, veterinaar- ja fütosanitaarküsimused

                        Artikkel 95

                        Kalanduskoostöö

                        Artikkel 96

                        Toiduohutus

                        Artikkel 95

                        3. Siseturg ja konkurents

                        Asutamisõigus

                        Artiklid 50–56

                        Teenuste osutamine

                        Artiklid 57–59

                        Muud stabiliseerimis- ja assotsieerimislepingu V jaotisega seotud küsimused

                        Artiklid 63–69

                        Õigusaktide ühtlustamine ja rakendamine

                        Artikkel 70

                        Konkurents

                        Artiklid 71–72,

                        protokoll nr 4

                        Intellektuaal-, tööstus- ja kaubandusomand

                        Artikkel 73

                        Riigihanked

                        Artikkel 74

                        Pangandus, kindlustus ja muud finantsteenused

                        Artikkel 89

                        Tarbijakaitse

                        Artikkel 76

                        Rahvatervis

                        4. Majandus- ja rahandusküsimused ning statistika

                        Kapitali liikumine ja maksed

                        Artiklid 60–62

                        Majanduspoliitika

                        Artikkel 87

                        Statistikakoostöö

                        Artikkel 88

                        Investeeringute soodustamine ja kaitse

                        Artikkel 91

                        Finantskoostöö

                        Artiklid 112–114

                        5. Õigus, vabadus ja turvalisus

                        Kohtusüsteem ja põhiõigused, sealhulgas mittediskrimineerimine

                        Artikkel 78

                        Politsei- ja õigusalane koostöö

                        Artikkel 78

                        Õigusriigi põhimõtted

                        Artikkel 78

                        Andmekaitse

                        Artikkel 79

                        Viisaküsimused, piirikontroll, varjupaigaõigus ja ränne

                        Artikkel 80

                        Ebaseaduslik sisseränne ja tagasivõtmine

                        Artikkel 81

                        Rahapesu

                        Artikkel 82

                        Narkootikumid

                        Artikkel 83

                        Võitlus terrorismiga

                        Artikkel 85

                        Kuritegevus ja muu ebaseaduslik tegevus

                        Artikkel 84

                        6. Innovatsioon, infoühiskond ja sotsiaalpoliitika

                        Töötajate liikumine

                        Artiklid 47–49

                        Töötingimused ja võrdsed võimalused

                        Artikkel 77

                        Koostöö sotsiaalküsimustes

                        Artikkel 99

                        Haridus ja koolitus

                        Artikkel 100

                        Kultuurikoostöö

                        Artikkel 101

                        Teave ja kommunikatsioon

                        Artikkel 105

                        Koostöö audiovisuaalvaldkonnas

                        Artikkel 102

                        Elektroonilised sidevõrgud ja teenused

                        Artikkel 104

                        Infoühiskond

                        Artikkel 103

                        Teadusuuringud ja tehnoloogiaarendus

                        Artikkel 109

                        7. Transport, energeetika, keskkond ja piirkondlik areng
                           1

                        Transport

                        Artiklid 53, 59 ja 106 ning protokoll nr 3

                        Energeetika

                        Artikkel 107

                        Tuumaohutus

                        Artikkel 107

                        Keskkond

                        Artikkel 108

                        Kliimamuutused

                        Artikkel 108

                        Kodanikukaitse

                        Artikkel 108

                        Piirkondlik ja kohalik areng

                        Artikkel 110

               Töörühmade struktuur

                        Nimetus

                        Valdkonnad

                        Stabiliseerimis- ja assotsieerimislepingu artikkel

                        Avaliku halduse reformi töörühm

                        Avaliku halduse reform

                        VI jaotis „Õigusaktide ühtlustamine ja rakendamine”, artikkel 70, ning VII jaotis „Justiits- ja siseküsimused”, artiklid 78 ja 111

               II lisa

               Euroopa Liidu ning Bosnia ja Hertsegoviina stabiliseerimis- ja assotsieerimiskomitee alamkomiteede ja töörühma töökord

               Koosseis ja eesistujad

               Alamkomiteede ja avaliku halduse reformi töörühma koosseisu kuuluvad Euroopa Komisjoni ning Bosnia ja Hertsegoviina valitsuse esindajad. Eesistujaks on vaheldumisi mõlemad pooled. Liikmesriike teavitatakse alamkomiteede ja avaliku halduse reformi töörühma koosolekutest ja kutsutakse neil osalema.

               Sekretariaat

               Alamkomiteede ja avaliku halduse reformi töörühma sekretäride ülesandeid täidavad ühiselt üks Euroopa Komisjoni ametnik ning üks Bosnia ja Hertsegoviina valitsuse ametnik.

               Kõik alamkomiteedega seotud teated edastatakse asjaomase alamkomitee ja avaliku halduse reformi töörühma sekretäridele.

               Koosolekud

               Alamkomiteed ja avaliku halduse reformi töörühm tulevad kokku vajaduse korral ja mõlema poole nõusolekul. Alamkomiteede või avaliku halduse reformi töörühma koosolekud peetakse poolte kokkulepitud ajal ja kohas.

               Alamkomiteed ja avaliku halduse reformi töörühm võivad mõlema poole nõusolekul kutsuda oma koosolekutele eksperte, et saada vajalikku erialast teavet.

               Päevakord ja alusdokumendid

               Eesistuja ja sekretärid koostavad iga koosoleku esialgse päevakorra hiljemalt 30 päeva enne koosoleku algust.

               Esialgne päevakord sisaldab neid küsimusi, mille kohta sekretärid on saanud päevakorda lisamise taotluse hiljemalt 35 tööpäeva enne koosoleku algust.

               Kokkuleppe kohaselt esitab Bosnia ja Hertsegoviina nimel tegutsev sekretär hiljemalt 10 tööpäeva enne iga koosoleku algust Euroopa Komisjoni nimel tegutsevale sekretärile vajalikud kirjalikud dokumendid esialgsesse päevakorda võetavate küsimuste kohta.

               Kui lõikes 3 osutatud tähtaega ei järgita, jäetakse koosolek ilma sellest eraldi teatamata automaatselt ära.

               Aruteluvaldkonnad

               Alamkomiteed arutavad stabiliseerimis- ja assotsieerimislepinguga seotud valdkondadesse kuuluvaid küsimusi, mis on loetletud multidistsiplinaarsete alamkomiteede struktuuri käsitlevas dokumendis. Iga aruteluvaldkonna puhul hinnatakse edusamme, mida on tehtud õigusaktide ühtlustamisel, rakendamisel ja jõustamisel. Alamkomiteed vaatavad läbi kõik nende pädevusse kuuluvates valdkondades tekkida võivad probleemid ning teevad ettepanekuid võimalike meetmete võtmiseks.

               Alamkomiteed on ka liidu acquis’ põhjalikuma selgitamise foorumid ja hindavad edusamme, mida Bosnia ja Hertsegoviina on teinud oma õigusaktide vastavusse viimiseks acquis’ga vastavalt stabiliseerimis- ja assotsieerimislepinguga võetud kohustustele.

               Avaliku halduse reformi töörühm arutab avaliku halduse reformiga seotud küsimusi ja annab soovitusi võimalike meetmete kohta.

               Koosolekute protokoll

               Iga koosoleku järel koostatakse ja kinnitatakse selle protokoll. Alamkomitee või avaliku halduse reformi töörühma sekretär edastab protokolli koopia stabiliseerimis- ja assotsieerimiskomitee sekretärile.

               Avalikustamine

               Kui ei ole otsustatud teisiti, ei ole alamkomiteede ja avaliku halduse reformi töörühma koosolekud avalikud.

                     (1)
                  Stabiliseerimis- ja assotsieerimislepingu protokolli nr 3 kohaldamisel tegutseb kõnealune alamkomitee konkreetseks otstarbeks loodud alamkomiteena nimetatud protokolli artikli 21 tähenduses.


                           EUROOPA
                           KOMISJON
                                                     Brüssel, 29.5.2015
                                                     COM(2015) 228 final
                                                     2015/0115 (NLE)
                                          Ettepanek:
                                   NÕUKOGU OTSUS
   ühelt poolt Euroopa Liidu ja selle liikmesriikide ning teiselt poolt Mongoolia vahelise
    partnerluse ja koostöö raamlepingu protokolli (millega võetakse arvesse Horvaatia
               Vabariigi ühinemist Euroopa Liiduga) allakirjutamise kohta
ET                                                                                ET
 ---pagebreak---                                                 SELETUSKIRI
   Nõukogu otsuse ettepanek sisaldab õiguslikku alust, mille alusel antakse luba kirjutada alla
   ühelt poolt Euroopa Liidu ja selle liikmesriikide ning teiselt poolt Mongoolia vahelise
   partnerluse ja koostöö raamlepingu protokoll. Protokolli eesmärk on võtta arvesse Horvaatia
   Vabariigi ühinemist Euroopa Liiduga.
   Horvaatia Vabariigi ELiga ühinemise aktis on sätestatud, et Horvaatia ühineb rahvusvaheliste
   lepingutega, mille Euroopa Liit ja selle liikmesriigid on alla kirjutanud või sõlminud,
   asjaomastele lepingutele lisatavate protokollide kaudu.
   Ühelt poolt Euroopa Liidu ja selle liikmesriikide ning teiselt poolt Mongoolia vaheline
   partnerluse ja koostöö raamleping kirjutati alla Ulaanbaataris 30. aprillil 2013. Raamlepingu
   ratifitseerimine on praegu käimas ja see ei ole veel jõustunud.
   Nõukogu 14. septembri 2012. aasta otsusega1 anti komisjonile luba alustada läbirääkimisi
   kolmandate riikidega, kellega tuleb Horvaatia ühinemise tõttu sõlmida protokollid.
   Läbirääkimised Mongooliaga viisid eespool nimetatud raamlepingu protokolli
   parafeerimiseni.
   Protokolliga tehakse Horvaatia Vabariik lepingu osaliseks ja kohustatakse Euroopa Liitu
   looma lepingu autentse versiooni horvaadi keeles.
   Komisjon on läbirääkimiste tulemustega rahul ning palub nõukogul anda luba kirjutada
   Euroopa Liidu ja selle liikmesriikide nimel protokollile alla.
   1
            Nõukogu otsus, millega antakse luba alustada läbirääkimisi, et teha lepingutes, mis on allkirjastatud või
   sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või
   rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga
   (nõukogu dokument 13351/12 LIMITED).
ET                                                       2                                                            ET
 ---pagebreak---                                                                  2015/0115 (NLE)
                                                  Ettepanek:
                                            NÕUKOGU OTSUS
      ühelt poolt Euroopa Liidu ja selle liikmesriikide ning teiselt poolt Mongoolia vahelise
       partnerluse ja koostöö raamlepingu protokolli (millega võetakse arvesse Horvaatia
                    Vabariigi ühinemist Euroopa Liiduga) allakirjutamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 207 ja 209 koostoimes
   artikli 218 lõikega 5,
   võttes arvesse Horvaatia Vabariigi ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut
   ning arvestades järgmist:
   (1)      Vastavalt Horvaatia Vabariigi ühinemisakti artikli 6 lõikele 2 tuleb Horvaatia
            Vabariigi ühinemises ühelt poolt Euroopa Liidu ja selle liikmesriikide ning teiselt
            poolt Mongoolia vahelise partnerluse ja koostöö raamlepinguga leppida kokku
            lepingule lisatud protokollis. Vastavalt ühinemisakti artikli 6 lõike 2 teisele lõigule
            kasutatakse sellistel juhtudel ühinemise üle kokku leppimiseks lihtsustatud menetlust,
            kui ei ole sätestatud teisiti. Kõnealuse menetluse kohaselt sõlmivad protokolli
            liikmesriikide nimel ühehäälselt tegutsev nõukogu ning asjaomane kolmas riik
            (asjaomased kolmandad riigid).
   (2)      14. septembril 2012 andis nõukogu komisjonile loa alustada läbirääkimisi kolmandate
            riikidega, kellega tuleb Horvaatia Vabariigi ühinemise tõttu sõlmida protokollid2.
            Läbirääkimised Mongooliaga lõppesid eespool nimetatud raamlepingu protokolli
            parafeerimisega.
   (3)      Protokollile tuleks alla kirjutada, eeldusel et see hiljem sõlmitakse,
   ON VASTU VÕTNUD KÄESOLEVA OTSUSE:
                                                   Artikkel 1
   1.         Käesolevaga antakse luba kirjutada Euroopa Liidu ja selle liikmesriikide nimel alla
              ühelt poolt Euroopa Ühenduse ja selle liikmesriikide ning teiselt poolt Mongoolia
              vahelise partnerluse ja koostöö raamlepingu protokoll, millega võetakse arvesse
              Horvaatia Vabariigi ühinemist Euroopa Liiduga, eeldusel et kõnealune protokoll
              sõlmitakse.
   2.         Protokolli tekst avaldatakse koos selle sõlmimist käsitleva otsusega.
   2
            Nõukogu otsus, millega antakse luba alustada läbirääkimisi, et teha lepingutes, mis on alla kirjutatud
   või sõlmitud kas Euroopa Liidu või Euroopa Liidu ja selle liikmesriikide ning ühe või mitme kolmanda riigi või
   rahvusvahelise organisatsiooni vahel, kohandusi seoses Horvaatia Vabariigi ühinemisega Euroopa Liiduga
   (nõukogu dokument 13351/12 LIMITED).
ET                                                      3                                                          ET
 ---pagebreak---                                             Artikkel 2
   Nõukogu eesistujal on õigus määrata isik(ud), kes on volitatud lepingule liidu ja selle
   liikmesriikide nimel alla kirjutama.
                                            Artikkel 3
   Käesolev otsus jõustub selle vastuvõtmise päeval.
   Brüssel,
                                              Nõukogu nimel
                                              eesistuja
ET                                              4                                          ET
 ---documentbreak---                            EUROOPA
                           KOMISJON
                                                    Brüssel, 29.5.2015
                                                    COM(2015) 228 final
                                                    ANNEX 1
                                             LISA
   ühelt poolt Euroopa Liidu ja selle liikmesriikide ning teiselt poolt Mongoolia vahelise
    partnerluse ja koostöö raamlepingu protokoll, millega võetakse arvesse Horvaatia
                           Vabariigi ühinemist Euroopa Liiduga
                              lisatud järgmisele dokumendile:
                                          Ettepanek:
                                    NÕUKOGU OTSUS
   ühelt poolt Euroopa Liidu ja selle liikmesriikide ning teiselt poolt Mongoolia vahelise
    partnerluse ja koostöö raamlepingu protokolli (millega võetakse arvesse Horvaatia
                Vabariigi ühinemist Euroopa Liiduga) allakirjutamise kohta
ET                                                                                ET
 ---pagebreak---                                               LISA
     ühelt poolt Euroopa Liidu ja selle liikmesriikide ning teiselt poolt Mongoolia vahelise
       partnerluse ja koostöö raamlepingu protokoll, millega võetakse arvesse Horvaatia
                              Vabariigi ühinemist Euroopa Liiduga
   BELGIA KUNINGRIIK,
   BULGAARIA VABARIIK,
   TŠEHHI VABARIIK,
   TAANI KUNINGRIIK,
   SAKSAMAA LIITVABARIIK,
   EESTI VABARIIK,
   IIRIMAA,
   KREEKA VABARIIK,
   HISPAANIA KUNINGRIIK,
   PRANTSUSE VABARIIK,
   HORVAATIA VABARIIK,
   ITAALIA VABARIIK,
   KÜPROSE VABARIIK,
   LÄTI VABARIIK,
   LEEDU VABARIIK,
   LUKSEMBURGI SUURHERTSOGIRIIK,
   UNGARI,
   MALTA VABARIIK,
   MADALMAADE KUNINGRIIK,
   AUSTRIA VABARIIK,
   POOLA VABARIIK,
   PORTUGALI VABARIIK,
   RUMEENIA,
   SLOVEENIA VABARIIK,
   SLOVAKI VABARIIK,
   SOOME VABARIIK,
   ROOTSI KUNINGRIIK,
   SUURBRITANNIA JA PÕHJA-IIRI ÜHENDKUNINGRIIK,
   kes on Euroopa Liidu lepingu ja Euroopa Liidu toimimise lepingu osalised, edaspidi
   „liikmesriigid”, keda esindab Euroopa Liidu Nõukogu, ning
   EUROOPA LIIT, edaspidi „Euroopa Liit”,
   ühelt poolt ning
ET                                              2                                            ET
 ---pagebreak---    MONGOOLIA
   teiselt poolt,
   käesolevas protokollis ühiselt edaspidi „protokolliosalised”,
   VÕTTES ARVESSE Horvaatia Vabariigi ühinemist Euroopa Liiduga 1. juulil 2013,
   ARVESTADES, et ühelt poolt Euroopa Liidu ja selle liikmesriikide ning teiselt poolt
   Mongoolia vaheline partnerluse ja koostöö raamleping (edaspidi „raamleping”) kirjutati alla
   Ulaanbaataris 30. aprillil 2013;
   ARVESTADES, et leping Horvaatia Vabariigi ühinemise kohta Euroopa Liiduga, edaspidi
   „ühinemisleping”, kirjutati alla Brüsselis 9. detsembril 2011;
   ARVESTADES, et vastavalt ühinemisakti artikli 6 lõikele 2 lepitakse Horvaatia Vabariigi
   raamlepinguga ühinemine kokku kõnealuse raamlepingu protokolli sõlmimise teel,
   ON KOKKU LEPPINUD JÄRGMISES:
                                                Artikkel 1
   Käesolevaga ühineb Horvaatia Vabariik lepinguosalisena ühelt poolt Euroopa Liidu ja selle
   liikmesriikide ning teiselt poolt Mongoolia vahelise partnerluse ja koostöö raamlepinguga,
   mis kirjutati alla 30. aprillil 2013 Ulaanbaataris, ning võtab vastu raamlepingu teksti ja võtab
   kõnealust teksti arvesse sarnaselt teiste Euroopa Liidu liikmesriikidega.
                                                Artikkel 2
   Mõistliku aja jooksul pärast käesoleva protokolli parafeerimist edastab Euroopa Liit oma
   liikmesriikidele ja Mongooliale raamlepingu horvaadikeelse versiooni. Käesoleva artikli
   esimeses lauses viidatud keeleversioon on autentne samadel tingimustel kui bulgaaria-, eesti-,
   hispaania-, hollandi-, inglis-, itaalia-, kreeka-, leedu-, läti-, malta-, poola-, portugali-,
   prantsuse-, rootsi-, rumeenia-, saksa-, slovaki-, sloveeni-, soome-, taani-, tšehhi- ja
   ungarikeelne tekst, eeldusel et protokoll jõustub.
                                                Artikkel 3
   Käesolev protokoll on lepingu lahutamatu osa.
                                                Artikkel 4
   (1)      Euroopa Liit, Euroopa Liidu Nõukogu liikmesriikide nimel ja Mongoolia kiidavad
            käesoleva protokolli heaks oma menetluste kohaselt. Protokolliosalised teavitavad
            üksteist selleks vajalike menetluste lõpuleviimisest. Heakskiitmiskirjad antakse hoiule
            Euroopa Liidu Nõukogu peasekretariaati.
   (2)      Käesolev protokoll jõustub viimase heakskiitmiskirja hoiuleandmise kuupäevale
            järgneva kuu esimesel päeval, kuid mitte enne raamlepingu jõustumist.
                                                Artikkel 5
   Käesolev protokoll koostatakse kahes eksemplaris bulgaaria, eesti, hispaania, hollandi,
   horvaadi, inglise, itaalia, kreeka, leedu, läti, malta, poola, portugali, prantsuse, rootsi,
ET                                                  3                                               ET
 ---pagebreak---    rumeenia, saksa, slovaki, sloveeni, soome, taani, tšehhi, ungari ja mongoli keeles, kusjuures
   kõik nimetatud tekstid on võrdselt autentsed.
   SELLE KINNITUSEKS on täievolilised esindajad käesolevale protokollile alla kirjutanud.
   [koht],[kuupäev]
   EUROOPA LIIDU JA SELLE LIIKMESRIIKIDE NIMEL
   MONGOOLIA NIMEL
ET                                               4                                               ET


				|

		52014PC0347

			Ettepanek: NÕUKOGU OTSUS, mis käsitleb liikmesriikide Euroopa Arengufondi 2014. aasta osamaksusid, sealhulgas 2014. aasta osamaksu teist osa /* COM/2014/0347 final - 2014/0178 (NLE) */

			   	SELETUSKIRI
10. Euroopa Arengufondi (edaspidi „10. EAF”)
sisekokkuleppe ja 10. EAFi finantsmäärusega on ette nähtud liikmesriikide
osamaksunõudeid käsitlev menetlus, mille alusel liikmesriigid rahastavad EAFi.
10. EAFi finantsmääruse artikli 57 lõike 3 kohaselt käsitletakse käesolevas
ettepanekus järgmisi küsimusi:
–
2014. aasta osamaksu teise osa suurus.
10. EAFi finantsmääruse artikli 57
lõike 7 kohaselt on eraldi täpsustatud, milliseid summasid haldab komisjon
ja milliseid Euroopa Investeerimispank (EIP).
EIP on edastanud komisjonile oma hallatavate
rahastamisvahendite kohta kulukohustuste ja maksete ajakohastatud prognoosi
vastavalt 10. EAFi finantsmääruse artiklile 145.
Finantsmääruse artikli 58 lõikes 2 on
sätestatud, et osamaksunõuetega kustutatakse kõigepealt järjestikku varasemate
EAFide jaoks ette nähtud summad. Käesolevas ettepanekus esitatud osamaksunõuded
hõlmavad seetõttu EIP puhul 9. EAFi summasid ja komisjoni puhul 10. EAFi
summasid.
10. EAFi finantsmääruse artikli 57 lõike 3
kohaselt peab nõukogu tegema käesoleva ettepaneku kohta otsuse hiljemalt 21
kalendripäeva pärast komisjoni ettepaneku esitamist ja liikmesriigid peavad
tasuma osamaksu teise osa hiljemalt 21 kalendripäeva pärast kuupäeva, mil
nõukogu otsus neile teatavaks tehti.
EAFi finantsmääruse artikli 60 lõikes 1 on
sätestatud, et juhul kui liikmesriik ei maksa tasumisele kuuluvat osamaksu
sätestatud tähtajaks, peab asjaomane liikmesriik tasuma maksmata jäänud summalt
viivist vastavalt samas artiklis sätestatud viivise maksmise korrale.
2014/0178 (NLE)
Ettepanek:
NÕUKOGU OTSUS,
mis käsitleb liikmesriikide Euroopa
Arengufondi 2014. aasta osamaksusid, sealhulgas 2014. aasta osamaksu teist osa
EUROOPA LIIDU NÕUKOGU,
võttes arvesse Euroopa Liidu toimimise
lepingut,
võttes arvesse nõukogus kokku tulnud
liikmesriikide valitsuste esindajate sisekokkulepet ühenduse abi rahastamise
kohta mitmeaastase finantsraamistiku (2008–2013) alusel vastavalt AKV–EÜ
koostöölepingule ning finantsabi eraldamise kohta nendele ülemeremaadele ja
-territooriumidele, mille suhtes kohaldatakse EÜ asutamislepingu neljandat osa,[1] (edaspidi
„sisekokkulepe”), eriti selle artiklit 7,
võttes arvesse nõukogu 18. veebruari 2008.
aasta määrust (EÜ) nr 215/2008, mis käsitleb 10. Euroopa Arengufondi suhtes
kohaldatavat finantsmäärust (edaspidi „10. EAFi finantsmäärus”),[2] mida on viimati
muudetud 11. aprillil 2011,[3]
eriti selle artikli 57 lõiget 5,
võttes arvesse Euroopa Komisjoni ettepanekut
ning arvestades järgmist:
(1)       Komisjon esitab 10. EAFi
finantsmääruse artiklites 57–61 sätestatud korras 15. juuniks ettepaneku,
milles täpsustatakse a) liikmesriikide 2014. aasta osamaksu teise osa suurus ja
b) 2014. aasta osamaks, mida on muudetud vastavalt tegelikele vajadustele, kui
vastavalt sisekokkuleppe artikli 7 lõikele 3 erineb aastane osamaks tegelikest
vajadustest.
(2)       8. novembril 2013 võttis
nõukogu komisjoni tehtud ettepaneku alusel vastu otsuse määrata liikmesriikide
2014. aasta EAFi osamaksu summast komisjoni osa suuruseks
3 100 000 000 eurot ja EIP osa suuruseks 150 000 000 eurot.
(3)       10. EAFi finantsmääruse
artikli 145 esimese lõigu kohaselt edastas Euroopa Investeerimispank
komisjonile oma hallatavate rahastamisvahendite kohta kulukohustuste ja maksete
ajakohastatud prognoosi.
(4)       Kümnenda Euroopa Arengufondi
(edaspidi „EAF”) finantsmääruse artikli 58 lõikes 2 on sätestatud, et
osamaksunõuetega kustutatakse kõigepealt varasemate Euroopa Arengufondide jaoks
ette nähtud summad. Seetõttu tuleks 10. EAFi finantsmääruse artikli 58
lõike 2 alusel esitada EIP-le rahastamisnõue ka 9. EAFi jaoks ettenähtud
vahendite rahastamiseks,
ON VASTU VÕTNUD KÄESOLEVA OTSUSE:
Artikkel 1
Summad, mille liikmesriigid maksavad
komisjonile ja Euroopa Investeerimispangale 2014. aasta osamaksu teise osana,
on esitatud lisas asuvas tabelis.
Artikkel 2
Käesolev otsus jõustub selle vastuvõtmise
päeval.
Artikkel 3
Käesolev otsus on adresseeritud
liikmesriikidele.
Brüssel,
                                                                       Nõukogu
nimel
                                                                       eesistuja
[1]               ELT L 247, 9.9.2006, lk 32.
[2]               ELT L 78, 19.3.2008, lk 1.
[3]               ELT L 102, 16.4.2011, lk 1.
LISA
järgmise dokumendi juurde:
NÕUKOGU OTSUS,
mis käsitleb liikmesriikide Euroopa
Arengufondi 2014. aasta osamaksusid, sealhulgas 2014. aasta osamaksu teist osa